Държавен вестник, бр. 86, 2012 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  86
(16) Повърхността на зоната FATO е из­
градена така, че да не позволява приплъз­
ване на вертолети и хора и да има наклон 
с цел да се избегне събиране на вода.
(17) За защита на персонала по периме­
търа на палубната вертолетна площадка се 
поставя предпазна мрежа освен на местата, 
където защитата е осигурена от елементи 
на конструкцията.
(18) Предпазната мрежа се изготвя от 
еластичен негорим материал и отговаря на 
следните условия:
1. вътрешният ръб на мрежата се закрепва 
на равнище малко по-ниско от ръба на па­
лубната вертолетна площадка, включвайки 
в нея дренажните улеи;
2. широчината на мрежата е не по-малка 
от 1,5 m, а външният є ръб се повдига над 
ръба на вертолетната площадка не повече 
от 25 cm, като външният ъгъл на наклона 
на мрежата е не по-малък от 10°;
3. да издържа падане на тяло с маса 75 kg 
от височина 1 m, без да се поврежда;
4. да поема падналото тяло като хамак, 
а не като батут.
Г л а в а  ш е с т д е с е т  и  п е т а
ВЕРТОЛЕТНИ ЛЕТИЩА НА ПАЛУБАТА 
НА КОРАБ
Чл. 558. (1) В случаите, когато експлоата­
ционните зони за вертолети са на кърмата или 
в носевата част на кораба или целенасочено 
са разположени над палубните надстройки 
на кораба, те се считат за вертолетни летища 
на палубата на кораб.
(2) На вертолетни летища на палубата на 
кораб зоната за краен подход за излитане 
и кацане FATO и зоната за приземяване и 
излитане TLOF съвпадат.
(3) На вертолетни летища на палубата на 
кораб зоната за краен подход за излитане и 
кацане FATO включва зона за приземяване 
и излитане TLOF.
(4) За вертолетно летище на палубата на 
кораб се предвижда най-малко една зона 
FATO.
(5) Зоната за краен подход за излитане 
и кацане (FATO) на вертолетно летище на 
палубата на кораб следва да издържа на 
динамично натоварване.
(6) Зоната за краен подход за излитане 
и кацане (FATO) на вертолетно летище на 
палубата на кораб следва да осигурява вли­
янието на земята.
(7) Ако вертолетни летища на палубата 
на кораби са с основна цел за обслужване 
на вертолети и са разположени на място, 
различно от носа или кърмата, зоната за 
краен подход за излитане и кацане (FATO) 
е необходимо да бъде достатъчно голяма, 
така че да побира кръг с диаметър не по-
малък от 1 D на най-големия вертолет, кой­
то вертолетното летище е предназначено да 
обслужва.
(8) Ако вертолетни летища на палубата 
на кораби основно обслужват вертолети и 
са разположени на носа или кърмата на 
кораба, зоната за краен подход за излитане 
и кацане (FATO) следва да бъде достатъчно 
голяма, че:
1. да побира кръг с диаметър не по-ма­
лък от 1 D на най-големия вертолет, който 
вертолетното летище е предназначено да 
обслужва; или
2. за операции с ограничени направления 
за приземяване да побира площ, в която да 
могат да се поберат две противоположни дъги 
на окръжност с диаметър не по-малък от 
1 D в надлъжното направление на вертолета. 
3. минималната широчина на вертолет­
ното летище е не по-малка от 0,83 D (виж 
фиг. 41).
(9) Корабът е необходимо да е ориентиран 
посредством извършване на маневра така, че 
да се гарантира подходящ вятър за посоката 
на подхода за приземяване на вертолета.
(10) Курсът за приземяване на вертолета 
е ограничен до ъгловото разстояние, отго­
варящо на 1 D на дъговите курсове, минус 
ъгловото разстояние, съответстващо на 15 
градуса във всеки край на дъгата.
(11) Ако вертолетни летища на палубата 
на кораби са обособени (построени) впослед­
ствие за обслужване на вертолети, зоната за 
краен подход за излитане и кацане (FATO) 
следва да бъде достатъчно голяма, така че да 
побира кръг с диаметър не по-малък от 1 D 
на най-големия вертолет, който вертолетното 
летище е предназначено да обслужва.
(12) Не се допускат фиксирани обекти 
около ръба на зоната за краен подход за 
излитане и кацане (FATO), с изключение на 
лесно чупливи обекти (на чуплива основа), 
които поради своята функция, е необходимо 
да се намират там.
(13) Обектите, чиято функция изисква те 
да се намират на ръба на зоната за краен 
подход за излитане и кацане (FATO), не 
следва да надвишават височина от 25 cm.
(14) Обектите, чиято функция изисква 
те да се намират в зоната за краен подход 
за излитане и кацане (FATO) (например 
осветление или мрежи и платна), не следва 
да надвишават височина от 2,5 cm. 
(15) Спецификациите в ал. 14 се прилагат 
за вертолетни летища на палубата на кораб, 
завършени на или след 1 януари 2012 г.
(16) Обектите по чл. 15 се допускат само 
ако не представляват опасност за вертолетите.
(17) Повърхността на зоната FATO след­
ва да е изградена така, че да не позволява 
приплъзване на вертолети и хора.